
 1.6.2017
 BG
 Официален вестник на Европейския съюз
 L 141/10
 РЕГЛАМЕНТ ЗА ИЗПЪЛНЕНИЕ (ЕС) 2017/931 НА КОМИСИЯТА
 от 31 май 2017 година
 за определяне на коефициента на разпределение за количествата, за които се отнасят подадените от 19 май 2017 г. до 26 май 2017 г. заявления за лицензии за внос в рамките на тарифните квоти, открити по силата на Регламент за изпълнение (ЕС) 2015/2081 за някои зърнени храни с произход от Украйна
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 188, параграфи 1 и 3 от него,
 като има предвид, че:
 (1)
 С Регламент за изпълнение (ЕС) 2015/2081 на Комисията (2) се откриват тарифни квоти за внос на някои зърнени храни с произход от Украйна.
 (2)
 В член 1, параграф 1 от Регламент за изпълнение (ЕС) 2015/2081 за периода от 1 януари 2017 г. до 31 декември 2017 г. се определя количество от 960 000 тона по квотата с пореден номер 09.4306.
 (3)
 Количествата, за които се отнасят заявленията за лицензии за внос, подадени от 19 май 2017 г., 13 часа брюкселско време, до 26 май 2017 г., 13 часа брюкселско време, за квотата с пореден номер 09.4306, надвишават наличните количества. Поради това следва да се определи до каква степен могат да бъдат издавани лицензии за внос, като се определи коефициент на разпределение, който да се прилага към заявените количества за съответната квота, изчислен съгласно член 7, параграф 2 от Регламент (ЕО) No 1301/2006 на Комисията (3).
 (4)
 Следва също да не се издават повече лицензии за внос за количествата по квотата с пореден номер 09.4306, посочени в Регламент за изпълнение (ЕС) 2015/2081, за текущия квотен период.
 (5)
 За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 1. Към количествата, за които се отнасят заявленията за лицензии за внос за квотата с пореден номер 09.4306, посочени в приложението към Регламент за изпълнение (ЕС) 2015/2081, подадени от 19 май 2017 г., 13 часа брюкселско време, до 26 май 2017 г., 13 часа брюкселско време, се прилага коефициент на разпределение от 86,524176 % за заявленията, подадени в рамките на тарифната квота с пореден номер 09.4306.
 2. Подаването на нови заявления за лицензии за квотата с пореден номер 09.4306, посочени в приложението към Регламент за изпълнение (ЕС) 2015/2081, се прекратява, считано от 26 май 2017 г. в 13 часа брюкселско време, за текущия квотен период.
 Член 2
 Настоящия регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 31 май 2017 година.
 За